stanford-oval/wikipedia huggingface dataset:
Piccolo (Dragon Ball)

| Piccolo |
| --- | --- |
 Piccolo Jr.
Näyttelijä(t):   Toshio Furukawa  Scott McNeil  Christopher Sabat
Ensi- esiintyminen:  Mangan luku 161 Animen jakso 122
Henkilötiedot
Asuinpaikka:  Jumalan palatsi
Luonteenpiirteet:  Kyky regeneroitua Mafūba Silmälaser Special Beam Cannon Light Grenade Hell Zone Grenade
Suhteet
Muut sukulaiset:  Kami (hyvä puolisko), Pahuuden ruhtinas Piccolo (isä)
Tutut:  Goku, Gohan, Goten, Vegeta, Trunks, Chi-Chi, Bulma, Kami, Nail, Androidi 18, Kuririn, Pan, Dende, Uub ja Mr. Buu
Infobox OKNimi-testi OK: 
Piccolo (Piccolo Jr., Pikkoro Jr. ) on kuvitteellinen hahmo Dragon Ball-, Dragon Ball Z-, Dragon Ball GT- ja Dragon Ball Super -sarjoissa. Piccolo on Namek-planeetalta ja hänellä on namekien kykyjä, sekä "taikoja", kuten kyky regeneroitua eli korjata itseään. Lisäksi hän pystyy pidentämään raajojaan sekä kasvattamaan kokonsa jopa 50-metriseksi uhraamatta nopeuttaan, ja hän voi taikoa vaatteita ja elottomia esineitä. Piccolon kykyihin lukeutuvat myös voimakkaat Ki-hyökkäykset, ja hän pystyy jakautumaan kahdeksi tai neljäksi entiteetiksi. Piccoloa pidetään yleensä koko sarjan vakavimpana hahmona.
Hahmon historia

Saiyalaisten tultua Maahan Piccolo alkaa taistella Son Gokun puolella ja he taistelevat muun muassa Nappaa, Raditzia, Vegetaa ja Turlesia vastaan. Piccolo on King Piccolon poika ja oli aluksi Gokun verivihollinen, koska Goku tappoi King Piccolon. Piccolo on kuollut monta kertaa, mutta vain puolustaakseen Gokua tai Gokun poikaa Son Gohania (esimerkiksi Nappaa ja Freezaa vastaan). Piccolo on toiminut Son Gohanin opettajana. Opettaessaan Gohania Piccolo kiintyi vähitellen poikaan. Kun Nappa yritti tappaa Gohanin kuolettavalla säteellä, syöksyi Piccolo säteen tielle suojellakseen Gohania. Toinen esimerkki hänen kiintymyksestään Gohaniin on, kun eräs myrkky käänsi hänen tunteensa päinvastaisiksi. Piccoloa ei saatu irti Gohanista, vaan hän yritti tappaa tämän kaikilla keinoilla. Myöhemmin kävi ilmi, että Piccolo vain teeskenteli. Sarjan aikana Piccolo yhdistyy Nailin ja hyvän puoliskonsa, Maa-planeettaa vartioivan Kamin kanssa.
Tekniikoita

Mafuuba (eng. Evil contaiment wave, jap. Mafūba) - Tekniikka, jonka avulla on mahdollista sulkea demoni jonkin astian tai tavaran sisälle.
Silmälazer (eng. Eyelazer, jap. Kōsengan) - Liike, jonka aikana Piccolo ampuu silmistään erittäin nopean ja ohuen säteen.
Surman kierre (eng. Special Beam Cannon, jap. Makankōsappō) - Piccolon toiseksi vahvin liike, jota hän on käyttänyt kolmesti, kahdesti taistelussa Raditzia ja myöhemmin kerran Nappaa vastaan. Ensimmäisen kerran käyttäessään Special Beam Cannonissa laitetaan toisen käden etu- ja keskisormi otsalle (muut sormet nyrkkiin). Sitten sormet otetaan pois otsalta ja kohotetaan vihollista kohti. Sormista lähtee paksuhko säde, jonka ympärille kiertelee toinen ohuempi säde. Osuessaan se lävistää melkein minkä tahansa (syynä Raditzin tuhoama Piccolon vasen käsi). Toisen kerran käytettäessä Piccolo siirtää kätensä taakse ja ampuu niistä samanlaisen säteen, tämä tapahtui Kuririnin ja Piccolon "yllätyshyökkäyksessä", johon Gohan ei osallistunut.
Valokranaatti (eng. Light grenade, jap. Gekiretsu Kōdan) - Piccolo laittaa sormet vastakkain niin, että hänelle tulee kämmenien väliin aukko, josta hän tähtää suuren ki-pallon.
Helvetin kranaatti (eng. Hellzone grenade, jap. Kakusanyūdōkōdan) - Piccolon vahvin liike, jossa Piccolo keskittää molempiin käsiinsä kaksi ki-palloa, jotka jakautuvat noin 10 osaan, jotka Piccolo ampuu vastustajan ympärille ja lopulta paiskaa ne vihollista päin. Käytti taistelussa Androidi nro 17:sta vastaan. Nimi on fanien keksimä mutta esiintyy myös Dragonball Budokai tenkaichi -peleissä.
Aiheesta muualla

Finnish Dragon Ball Online (Arkistoitu – Internet Archive)
post boy
Rahanarvonkerroin

Rahanarvonkertoimella voi verrata eri vuosien rahan arvoa toisiinsa. Sillä vertaillaan eri vuosien rahan ostovoiman kehitystä.
Kerroin auttaa ymmärtämään hintatason muutoksia yhteiskunnassa. Yleensä hintataso nousee eli rahan arvo laskee joka vuosi johtuen inflaatiosta. Myöhemmin käytetyllä rahalla saa yleensä vähemmän kuin heti käytetyllä rahalla.
Suomessa rahanarvonkerrointa julkaisee Tilastokeskus osana kuluttajahintaindeksien julkaisua.
Aiheesta muualla

Rahanarvonkerroin 1860–2018, Tilastokeskus
Rahanarvomuunnin, Tilastokeskus
RN Pilade Bronzetti

| RN Pilade Bronzetti (1921-1943) RN Giuseppe Dezza |
| --- | --- |


Aluksen vaiheet
Rakentaja:  Cantieri navali Odero, Sestri Ponente
Kölinlasku:  12. syyskuuta 1913
Laskettu vesille:  26. lokakuuta 1915
Palveluskäyttöön:  1. tammikuuta 1916
Poistui palveluskäytöstä:  miehistönsä upottama 16. syyskuuta 1943
Tekniset tiedot
Uppouma:  625 t (standardi) 914 t (kuormattu)
Pituus:  73 m (kokonaispituus)
Leveys:  7,34 m
Syväys:  2,72 m
Koneteho:  15 500 shp
Nopeus:  30 solmua
Miehistöä:  95
Aseistus
Aseistus:  5 × 102 mm tykkiä 2 × 40 mm ilmatorjuntatykkiä 4 × 450 mm torpedoputkea 10 × miinaa
RN Pilade Bronzetti (ital. Regia Nave Pilade Bronzetti) oli Italian kuninkaallisen laivaston Pilo-luokan hävittäjä, joka oli ensimmäisessä maailmansodassa hävittäjänä ja toisessa maailmansodassa torpedoveneenä nimellä Giuseppe Dezza.
Valmistus

Alus tilattiin Sestri Ponentesta Cantieri navali Oderolta, missä köli laskettiin 12. syyskuuta 1913. Alus laskettiin vesille 26. lokakuuta 1915 ja liitettiin laivastoon 1. tammikuuta 1916.
Palvelus

Alus nimettiin uudelleen 16. tammikuuta 1921 Giuseppe Dezzaksi ja se luokiteltiin 1. lokakuuta 1929 torpedoveneeksi (ital. torpediniere). Aluksen miehistö upotti aluksensa 16. syyskuuta 1943 Fiumen satamaan. Saksalaiset valtasivat ja nostivat hylyn, joka siirrettiin telakalle kunnostettavaksi. Alus liitettiin Saksan laivastoon 9. kesäkuuta 1944 nimellä TA35. Alus upposi 17. elokuuta osuttuaan miinaan Polan edustalla Fasanan kanaalissa. Hylky nostettiin.
Philip Larsen

| Philip Larsen |
| --- | --- |

Henkilötiedot
Syntynyt: 7. joulukuuta 1989 (ikä 34) Esbjerg, Tanska
Kansalaisuus:   Tanska
Jääkiekkoilija
Pelipaikka:  puolustaja
Maila:  oikea
Pituus:  185 cm
Paino:  84 kg
Seura
Seura:  Esbjerg Energy
Sarja:  Metal Ligaen
Pelaajaura
Pääsarjaura:  2005–
Aik. seurat:  Rögle BK (Allsvenskan)   Frölunda HC (Elitserien)   Borås HC (Allsvenskan)   Dallas Stars (NHL)   Lukko (SM-liiga)   Edmonton Oilers (NHL)   Jugra Hanty-Mansijsk (KHL)   Jokerit (KHL)   Vancouver Canucks (NHL)   Salavat Julajev Ufa (KHL)
NHL-varaus:  149. varaus, 2008 Dallas Stars
Philip Elzer Gade Larsen (s. 7. joulukuuta 1989 Esbjerg) on tanskalainen jääkiekkopuolustaja. Hän edustaa tanskalaista Esbjerg Energyä.
Ura

Larsen pelasi jo 15-vuotiaana Ruotsissa Rögle BK:n junioriakatemiassa. Tätä ennen hän pelasi tanskalaisessa Esbjergissä. Röglessä hän pelasi ensimmäiset ottelut Allsvenskanissa jo kaudella 2005–2006. Tämän jälkeen Larsen siirtyi Elitserienissä pelaavaan Frölundaan.
Larsen pelasi monta kautta Frölundassa ja vakiinnutti paikkansa edustusjoukkueessa kaudella 2008–2009, jolloin hän muun muassa voitti joukkueen puolustajien +/– -tilaston. Tätä ennen hän oli hakenut peliaikaa Borås HC:stä. Hän voitti Ruotsin-vuosinaan muun muassa kaksi kertaa J20 SuperElit -mestaruuden. Huhtikuussa 2009 Larsen teki kolmen vuoden sopimuksen hänet varanneen Dallas Starsin kanssa.
Tästä huolimatta kahden kuukauden päästä Stars lainasi Larsenin takaisin Frölundaan, jossa hän pelasi kauden 2009–2010. Frölundan tiputtua pudotuspeleistä Stars kutsui Larsenin joukkueeseen. Hän debytoi NHL:ssä huhtikuussa Anaheim Ducksia vastaan. Larsen sai jääaikaa noin 11 minuuttia ja +/– -tilastoonsa yhden plussan. Samalla hänestä tuli ensimmäinen tanskalainen puolustaja, joka on pelannut NHL:ssä.
Larsen on pelannut Tanskan maajoukkueessa useissa nuorten arvoturnauksissa ja myös aikuisten edustusjoukkueessa.  Keväällä 2006 hän pelasi alle 18-vuotiaiden MM-kilpailujen 1. divisioonassa. Hänet valittiin turnauksen parhaaksi puolustajaksi. Seuraavana vuonna Larsen oli nostamassa Tanskan 20-vuotiaiden maajoukkuetta 1. divisioonasta pääsarjaan. Hän oli mukana nuorten MM-kisoissa, mutta joukkue putosi heti takaisin 1. divisioonaan, jossa se pelasi vuonna 2009. Hän sai samana vuonna kokemusta myös miesten MM-kisoista.
Vuosina 2010–2013 Larsen pelasi Dallas Starsin organisaatiossa. NHL:n työsulun 2012–2013 ajan hän edusti SM-liigajoukkue Rauman Lukkoa. Kauden 2013–2014 Larsen pelasi Edmonton Oilersin organisaatiossa.
Kaudeksi 2014–2015 Larsen siirtyi KHL-liigaan Jugra Hanty-Mansijskin joukkueeseen. Toukokuussa 2015 Larsen solmi yksivuotisen sopimuksen KHL-joukkue Jokereiden kanssa.
Heinäkuussa 2016 Larsen solmi vuoden mittaisen sopimuksen NHL-seura Vancouver Canucksin kanssa.
Huhtikuussa Larsen siirtyi kaksivuotisella sopimuksella KHL-joukkue Salavat Julajev Ufaan.
Aiheesta muualla

Philip Larsenin virallinen verkkosivusto
Philip Larsen The Internet Hockey Databasessa (englanniksi)
Dallas Starsin pelaajakortti (englanniksi)
Rafał Piszcz

| Mitalit> Maa:   Puola.Miesten ratamelonta. Olympialaiset  | Mitalit> Maa:   Puola.Miesten ratamelonta. Olympialaiset  | Mitalit> Maa:   Puola.Miesten ratamelonta. Olympialaiset  | Maa:   Puola> Miesten ratamelonta. |
| --- | --- | --- | --- |
|  Pronssia | München 1972 | kajakkikaksikko |  |
Rafał Maciej Piszcz (24. lokakuuta 1940 Poznań – 12. syyskuuta 2012 Poznań) oli puolalainen ratameloja ja olympiamitalisti.
Piszcz voitti parinsa Władysław Szuszkiewiczin kanssa kajakkikaksikossa olympiapronssia Münchenissä 1972. Tokiossa 1964 hän jäi kajakkinelikoissa välieriin ja Méxicossa 1968 hän oli samassa luokassa kahdeksas. Hän selviytyi maailmanmestaruuskilpailuissa kahdeksan ja Euroopan-mestaruuskilpailuissa kolme kertaa loppukilpailuun ja voitti 24 Puolan mestaruutta.
Piszcz kuoli syntymäkaupungissaan Poznańissa 12. syyskuuta 2012, 71-vuotiaana.
Penelope Keith

| Penelope Keith |
| --- | --- |
 Penelope Keith vuonna 2017.
Henkilötiedot
Koko nimi:  Penelope Anne Constance Keith alkuaan Hatfield
Syntynyt: 2. huhtikuuta 1940 (ikä 84) Sutton, Surrey
Kansalaisuus:  Yhdistynyt kuningaskunta
Ammatti:  näyttelijä
Aiheesta muualla
IMDb 
Elonet
Penelope Anne Constance Keith (alkuaan Hatfield, s. 2. huhtikuuta 1940 Sutton, Surrey) on englantilainen näyttelijä, joka tunnetaan teatterikomediennenä sekä brittitelevision komediasarjoista kuten Täyttä elämää (The Good Life, 1975), Private Lives (1976), To the Manor Born (1979–1981), Johtajan tauti (Executive Stress, 1988) ja Next of Kin (1995–1997). Hänen elokuvatöitään ovat muun muassa Marty Feldmanin tähdittämä seksikomedia Jokaisella pitäisi olla se... (1970) ja kirjailija D. H. Lawrencen elämästä kertova Rakkauden apostoli (1981).
Keith on palkittu kahdesti Baftalla, minkä lisäksi hän on ollut kolmasti Bafta-ehdokkaana.
Keithin upseeri-isä jätti perheen jo varhain, ja tyttö varttui yksinhuoltajaäitinsä hoivissa ensin Clacton-on-Sean rantakaupungissa Essexissä ja sitten Lontoon Claphamissä. Pitkiä työpäiviä tehnyt äiti laittoi tytön kuusivuotiaana katoliseen sisäoppilaitokseen, jossa tämä omaksui yläluokkaisen puhetavan ja kiinnostui teatterista.
Hoikka tyttö venähti 178 senttimetrin mittaiseksi, minkä eräs teatterikoulu näki esteeksi alalla, koska valtaosa miespuolisista vastanäyttelijöistä olisi häntä lyhyempiä. Keith pääsi kuitenkin lontoolaiseen Webber Douglas Academy of Dramatic Art -oppilaitokseen ja ansaitsi samalla opiskelurahoja työskentelemällä hotellissa Hyde Parkissa. Hän näytteli ensin kiertueteatterissa, kunnes 1963 hänet kiinnitettiin Royal Shakespeare Companyyn, joka toimi Stratford-upon-Avonissa ja Lontoon Aldwych-teatterissa.
Keithin televisioura oli alkanut jo 1960-luvun sivuosista ja vierailuista muun muassa sarjassa Herrasmiesagentti (The Avengers), mutta suureen suosioon hän nousi sarjan Täyttä elämää pienestä roolista, josta vähitellen käsikirjoitettiin sarjan keskeinen hahmo Margo.
Yläluokkaa satirisoiva romanttinen komediasarja To the Manor Born luotiin erityisesti Keithiä ajatellen, ja sarjasta tuli valtavan suosittu: jokainen jakso sai parikymmentä miljoonaa katsojaa. Penelope Keith esittää siinä taloudellisiin vaikeuksiin joutunutta leskeä Audrey fforbes-Hamiltonia, joka joutuu myymään kartanonsa nousukasmaiselle liikemiehelle. Suomessa sarjaa esitettiin vuodesta 1981 lähtien Ylen ruotsinkielisessä ohjelmistossa nimellä Född till ett finare liv.
Jo ennen tv-suosiotaan Keith tunnettiin 1970-luvun puolenvälin brittiläisissä teatteripiireissä komediennenä epiteetillä ”Lontoon hauskin nainen”.
Dame Penelope sai Brittiläisen imperiumin ritarikunnan OBE-arvonimen 1990, CBE-arvonimen 2007 ja DBE-arvonimen 2014.
2010-luvulla Keith on juontanut Britanniaa esitteleviä televisiosarjoja, kuten Suomessa AlfaTV:n vuonna 2020 esittämä Hovin palveluksessa (At Her Majesty’s Service).
Rahan raiskaama terveydenhuolto

| Rahan raiskaama terveydenhuolto |
| --- | --- |

Kirjailija:  Markku Myllykangas
Kansitaiteilija:  Maria Mitrunen
Genre:  terveydenhuollon etiikka
Kustantaja:  Rasalas
Julkaistu:  2009
Ulkoasu:  sidottu
Sivumäärä:  318
ISBN:  978-952-5421-46-0
Löydä lisää kirjojaKirjallisuuden teemasivulta
Rahan raiskaama terveydenhuolto on Markku Myllykankaan vuonna 2009 ilmestynyt teos suomalaisesta terveydenhuollosta. Teos on Myllykankaan ensimmäinen kokonaan itse kirjoittama kirja.
Aiheesta muualla

Kirjan esittely kustantajan sivuilla.
Kati Haapakoski: Ahneiden pidot (Arkistoitu – Internet Archive). Mediuutiset 8.5.2009.
Kopakkala, Aku: Pharmageddon. Mediauutiset.  22.5.2009. Arkistoitu 28.4.2013.
Seija Holtari: Riskien hoito tuottaa paljon rahaa (Arkistoitu – Internet Archive). Talouselämä 26.5.2009.
RN Pola (1931)

| RN Pola |
| --- | --- |
 RN Pola

Aluksen vaiheet
Rakentaja:  OTO, Livorno
Kölinlasku:  17. maaliskuuta 1930
Laskettu vesille:  5. helmikuuta 1931
Palveluskäyttöön:  21. joulukuuta 1932
Poistui palveluskäytöstä:  upotettu 29. maaliskuuta 1941 Matapanin taistelussa
Tekniset tiedot
Uppouma:  11 870 t (standardi) 14 530 t (kuormattu)
Pituus:  182,8 m
Leveys:  20,6 m
Syväys:  7,2 m
Koneteho:  95 000 shp (71 MW)
Nopeus:  33 solmua (61 km/h)
Miehistöä:  841
Aseistus
Aseistus:  8 x 203 mm/L53 -tykkiä kaksoistorneissa 16 x 100 mm/L47 -tykkiä kaksoistorneissa 6 x 40 mm/L49 -ilmatorjuntatykkiä 8 x 13,2 mm ilmatorjuntakonekivääriä 2 x lentokonetta
RN Pola (ital. Regia Nave Pola) oli Italian kuninkaallisen laivaston Zara-luokan raskas risteilijä toisessa maailmansodassa.
Valmistus

Alus tilattiin OTO:n telakalta Livornosta, missä köli laskettiin 17. maaliskuuta 1930. Alus laskettiin vesille 5. helmikuuta 1931 ja valmistui 21. joulukuuta 1932.
Palvelus

Alukseen osui illalla 28. maaliskuuta 1941 Britannian kuninkaallisen laivaston ilmavoimien lentokoneen laukaisema torpedo. Aluksen etummainen konehuone sekä kumpikin keskimmäisistä kattilahuoneista täyttyivät vedellä, mikä teki aluksesta liikuntakyvyttömän. Zara ja Fiume määrättiin auttamaan vaurioitunutta sisaralustaan. Tutkattomat italialaisalukset joutuivat Britannian kuninkaallisen laivaston taistelulaivojen HMS Warspite, HMS Valiant ja HMS Barham yllättämiksi, jolloin Zara ja Fiume upposivat lähes välittömästi. Hävittäjät HMS Jervis ja HMS Nubian löysivät liikuntakyvyttömän Polan upottaen sen torpedoin.
Peter Doohan

| Peter Doohan> Henkilötiedot |
| --- | --- |
Syntynyt: 2. toukokuuta 1961
Kuollut: 21. heinäkuuta 2017 (56 vuotta)
Kansalaisuus:   Australia
Tennispelaaja
Pituus:  191 cm
Paino:  84 kg
Kätisyys:  oikea
Ammattilaisena:  1979–1992
Kaksinpeli
Paras sijoitus:  43. (3.8.1987)
Turnausvoittoja:  1
Voitot/tappiot:  51–83
Grand Slam -turnauksissa
Australian avoimet:  4. kierros (1987)
Ranskan avoimet:  1. kierros (1986)
Wimbledon:  4. kierros (1987)
Yhdysvaltain avoimet:  2. kierros (1984)
Nelinpeli
Paras sijoitus:  15. (9.2.1987)
Turnausvoittoja:  5
Voitot/tappiot:  142–106
Grand Slam -turnauksissa
Australian avoimet:  loppuottelu (1987)
Ranskan avoimet:  2. kierros (1989)
Wimbledon:  puolivälierä (1984), (1988)
Yhdysvaltain avoimet:  3. kierros (1988), (1990)
Aiheesta muualla
ITF
ATP
Peter Doohan (2. toukokuuta 1961 Nelson Bay, Uusi Etelä-Wales – 21. heinäkuuta 2017 Newcastle, Uusi Etelä-Wales) oli australialainen tennispelaaja,  joka tuli tunnetuksi Boris Beckerin voittajana vuoden 1987 Wimbledonin tennisturnauksessa. Becker oli voittanut turnauksen miesten kaksinpelin vuosina 1985 ja 1986, mutta hävisi 1987 Peter Doohanille ja putosi kisasta jo turnauksen toisella kierroksella.
Doohan ylsi miesten kaksinpelin maailmantilastossa korkeimmillaan sijalle 43, mutta nelinpelitilastossa hän kohosi sijalle 15. Korkeimmat sijat Doohan saavutti vuonna 1987. Kaksinpelissä Doohan voitti Adelaiden tennisturnauksen vuonna 1984, ja nelinpelissä hän sai viisi titteliä.
Doohan sai tietää sairastavansa ALS-tautia vain yhdeksän viikkoa ennen kuolemaansa 56 vuoden iässä.
Käännös suomeksi
Punkkipirkko

Punkkipirkko (Stethorus pusillus) on kovakuoriaislaji, jonka on ensimmäisenä kuvannut saksalainen Johann Friedrich Wilhelm Herbst vuonna 1797. Laji kuuluu Stethorus-sukuun ja leppäkerttujen heimoon. Catalogue of Life -lajitietokanta ei tunne yhtään alalajia.
Kuvaus

Punkkipirkon on ruumis muodoltaan soikio, karvainen ja täysin musta suuosia ja tuntosarvia lukuun ottamatta, jotka ovat kellertävät. Jalkojen väri vaihtelee ruskeankeltaisesta keltaiseen. Tämä laji on hyvin pienikokoinen, vain 1–1,5 mm pitkä ja 400–500 mikrogramman painoinen. Toukat ovat harmahtavia, ja niillä on selvästi erottuvat jalat. Toukkakotelo on musta ja karvainen.
Levinneisyys

Lajia tavataan suurimmassa osassa Eurooppaa sekä idempänä Valko-Venäjällä, Ukrainassa, Moldovassa, Venäjällä, Kaukasuksella, Turkissa, Georgiassa, Armeniassa, Azerbaidžanissa, Kazakstanissa aina Siperiaan, Mongoliaan ja Kiinaan asti. Sitä on tavattu myös Pohjois-Afrikassa. Lajia on viety myös Pohjois-Amerikkaan ja Kanadaan. Poikkeuksena levinneisyysalueeseen on, että lajia ei esiinny Iberian niemimaalla, Britteinsaarilla eikä Islannissa.
Ruotsissa punkkipirkkoa esiintyy Mälarenjärven ympäristössä. Muutamia löydöksiä on tavattu Götanmaalla (Itä-Götanmaalla, Öölannissa ja Skoonessa). Suomessa on tehty havaintoja etelärannikolta Päijät-Hämeeseen ja Pirkanmaalle. Suomessa punkkipirkkoa ei ole tavattu Ahvenanmaalla.
Elinpiiri

Punkkipirkon elinpiiriä ovat erityisesti lehtimetsät ja puutarhat, mutta myös niityt, kedot, arot, metsänreunat ja metsäaukeat, puistot, pensasaidat, puskikot ja jokipenkereet. Niitä voi  olla myös puunkannoissa, kuihtuneiden lehtien seassa, kuolleen kaarnan alla ja tilapäisesti jopa havupuissa. Punkkipirkon ravintoa ovat kehrääjäpunkit (Tetranychidae) ja ripsiäiset (Thysanoptera). Toukat ja täysikasvuiset hyönteiset ovat ahneita petoeläimiä.
Lisääntyminen

Hedelmöittynyt naaras munii 3–13 munaa päivässä, jotka se kiinnittää kehrääjäpunkkien vioittamien lehtien alapuolelle. Lämpötilasta riippuen munat kuoriutuvat 3–5 vuorokauden kuluessa, ja toukat koteloituvat 8–9 vuorokauden kuluessa. Tuona aikana yksi toukka voi syödä jopa 240 kehrääjäpunkkia. Koteloloitunut toukka kuoriutuu 6–8 vuorokauden kuluessa. Täysikasvuinen punkkipirkko talvehtii kylmänä vuodenaikana, ja se voi elää jopa kaksi vuotta.
Taloudellinen merkitys

Monissa maissa punkkipirkkoa käytetään biologisena torjuntakeinona kehrääjäpunkkeja vastaan niin maataloudessa kuin maisemakonttorien viherkasveillekin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Stethorus pusillus
Käännös suomeksi
Peter Dolfen

| Mitalit | Mitalit | Mitalit |  |
| --- | --- | --- | --- |
|  Peter Dolfen vuonna 1912. |  Peter Dolfen vuonna 1912. |  Peter Dolfen vuonna 1912. |  |
Maa:   Yhdysvallat
Miesten ammunta
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | 50 m pistooli, joukkuekilpailu |  |
|  Hopeaa | Tukholma 1912 | 50 m pistooli |  |
Peter James Dolfen (21. toukokuuta 1880 Hartford – 31. toukokuuta 1947 East Longmeadow, Massachusetts) oli yhdysvaltalainen ampuja ja olympiavoittaja.
Dolfen oli kotoisin Yhdysvaltain parhaalta pistooliammunta-alueelta Springfieldistä Massachusettsistä. Hän kilpaili Tukholman olympialaisissa 1912, joissa hän oli voittamassa kultaa 50 metrin pistoolin joukkuekilpailussa. Dolfen myös sai hopeaa 50 metrin pistoolin henkilökohtaisessa kisassa pistein 474 ja sijoittui 16:nneksi 30 metrin olympiapistoolissa.
Pöytätenniksen maailmanmestaruuskilpailut 2013

Pöytätenniksen maailmanmestaruuskilpailut 2013 kilpailtiin Pariisissa, Ranskassa 13. toukokuuta – 20. toukokuuta. Lajeina olivat miesten kaksinpeli, naisten kaksinpeli, miesten nelinpeli, naisten nelinpeli ja sekanelinpeli.  Pariisi valittiin kisaisännäksi toukokuussa 2010. Suomea kisoissa edustivat Benedek Oláh, Otto Tennilä, Samuli Soine, Anna Kirichenko ja Jannika Oksanen.
Mitalistit

| 0 | 1 | 2 | 3 |
| --- | --- | --- | --- |
| Kisat  | Kulta  | Hopea  | Pronssi  |
| Miesten kaksinpeli  |  Zhang Jike  |  Wang Hao  |  Xu Xin  |
| Miesten kaksinpeli  |  Zhang Jike  |  Wang Hao  |  Ma Long  |

| Naisten kaksinpeli  |  Li Xiaoxia  |  Liu Shiwen  |  Ding Ning  |
| Naisten kaksinpeli  |  Li Xiaoxia  |  Liu Shiwen  |  Zhu Yuling  |

| Miesten nelinpeli  |  Chen Chien-an / Chuang Chih-yuan  |  Hao Shuai / Ma Lin  |  Seiya Kishikawa / Jun Mizutani  |
| Miesten nelinpeli  |  Chen Chien-an / Chuang Chih-yuan  |  Hao Shuai / Ma Lin  |  Wang Liqin / Zhou Yu  |

| Naisten nelinpeli  |  Guo Yue / Li Xiaoxia  |  Ding Ning / Liu Shiwen  |  Feng Tianwei / Yu Mengyu  |
| Naisten nelinpeli  |  Guo Yue / Li Xiaoxia  |  Ding Ning / Liu Shiwen  |  Chen Meng / Zhu Yuling  |

| Sekanelinpeli  |  Kim Hyok-Bong / Kim Jong  |  Lee Sang-Su / Park Young-Sook  |  Wang Liqin / Rao Jingwen  |
| Sekanelinpeli  |  Kim Hyok-Bong / Kim Jong  |  Lee Sang-Su / Park Young-Sook  |  Cheung Yuk / Jiang Huajun  |
Aiheesta muualla

Yle.fi: Tuttu kiinalaistarina pöytätenniksessä (suomeksi)
Pöytätenniksen maailmanmestaruuskilpailut
Peter Dokl

| Peter Dokl |
| --- | --- |
 Dokl vuonna 2010
Henkilötiedot
Syntynyt: 11. tammikuuta 1985 (ikä 39) Ljubljana, Slovenian ST, Jugoslavia
Uran tiedot
Pituus:  178 cm
Seura:   SK Ihan
Laji:  ampumahiihto
Maailmancup
Kaudet:  2007–2014
Paras sijoitus:  11. (Anterselva, 2009–2010)
 Tietolaatikko päivitetty 29.02.2016 
Peter Dokl (11. tammikuuta 1985 Ljubljana, Slovenian ST, Jugoslavia) on slovenialainen ampumahiihtäjä. Dokl on kilpaillut viidesti MM-kilpailuissa ja kahdesti olympialaisissa.
MM-kilpailuihin Dokl on osallistunut vuosina 2008, 2009, 2011, 2012 ja 2013. Hänen paras henkilökohtainen sijoitus on 21. sijoitus vuodelta 2013. Viestissä hän oli vuonna 2011 kahdeksas. Nuorten MM-kilpailuista Dokl voitti henkilökohtaisesta kilpailuista hopeaa vuonna 2004.
Dokl osallistui olympialaisiin vuosina 2010 ja 2014. Dokl ei ole menestynyt olympialaisissa, sillä parhaimmillaan hän oli vuonna 2010 sprinttikilpailun lopputuloksissa sijalla 58. Vuonna 2014 hän oli osa Slovenian kuudenneksi sijoittunutta viestijoukkuetta.
Ampumahiihdon maailmancupissa Dokl ei ole kertaakaan ollut henkilökohtaisessa kilpailussa kymmenen parhaan joukossa. Parhas sijoitus on 11. sija kaudelta 2009–2010 Italian Anterselvasta.
Rafał Romanowski

| Rafał Romanowski |
| --- | --- |

Euroopan parlamentin jäsen
 29.11.2023–  
Ryhmä:  ECR-ryhmä
Henkilötiedot
Syntynyt: 15. helmikuuta 1978 (ikä 46) Ciechanów, Puola
Kansalaisuus:  puolalainen
Tiedot
Puolue:  Laki ja oikeus
Aiheesta muualla
www.rafalromanowski.pl
Rafał Romanowski (s. 15. helmikuuta 1978 Ciechanów, Puola) on puolalainen poliitikko. Romanowski edustaa Laki ja oikeus-puoluetta. Romanowski on toiminut Euroopan parlamentin jäsenenä marraskuusta 2023 lähtien. Hän edustaa Euroopan parlamentissa konservatiivien ja reformistien ryhmää.
Aiheesta muualla

Rafał Romanowski Euroopan parlamentin jäsenet. Euroopan parlamentti.